**Էսքիլ Փեդերսեն** (նորվ.՝ Eskil Pedersen, մարտի 6, 1984(1984-03-06), Շիեն, Նորվեգիա), նորվեգացի քաղաքական գործիչ, Նորվեգիայի բանվորական կուսակցության երիտասարդական թևի նախկին առաջնորդ։ 2011 թվականի հուլիսի 22-ին Ուտյոյայում տեղի ունեցած զանգվածային սպանությունների ժամանակ Պեդերսենին հաջողվեց լաստանավով լողալով հեռանալ կղզուց։

Քաղաքական կարիերա
-----------------

Փեդերսենը ծնվել է Նորվեգիայի Շիեն քաղաքում։ Ավարտել է Օսլոյի համալսարանը, որտեղ ստացել է քաղաքագիտության բակալավրի աստիճան։ 2006 թվականին Փեդերսենն ընտրվել է Նորվեգական բանվորական կուսակցության երիտասարդական թևի առաջնորդի ներկայացուցիչ, իսկ 2010 թվականի հունիսի 17-ին ստանձնել է առաջնորդի պարտականությունները՝ փոխարինելով Մարտին Հենրիքսենին։

2011 թվականի մայիսին Փեդերսենը գործ է հարուցել Առաջադիմության կուսակցությունից Քրիստիան Թիբրինգ-Գեդդեի դեմ՝ Նորվեգիա ներգաղթածների երեխաների մասին բացասաբար արտահայտվելու համար, որը երիտասարդական կազմակերպության ղեկավարը համարել է ռասիզմի դրսևորում։ Բայց հունիսի վերջին գործը փակվել է։

Հարձակում Ուտյոյայում
---------------------

2011 թվականի հուլիսի 22-ին Փեդերսենը գտնվում էր Ուտյոյա կղզում, որտեղ Նորվեգական բանվորական կուսակցությունը հերթափոխ էր անցկացնում։ Անդերս Բրեյվիկը՝ ահաբեկչության կազմակերպիչն ու իրականացնողը, հետագայում ասաց, որ Փեդերսենը Գրու Հարլեմ Բրունթլանի և Յոնաս Գար Ստյորեի հետ միասին իր երեք նպատակակետերից մեկն էր։ Բրեյվիկը նաև հայտարարեց, որ երկար ժամանակ ուսումնասիրել է Փեդերսենի լուսանկարները, որպեսզի նրան կղզում միանգամից ճանաչի։

Փեդերսենը 8 հոգու հետ կղզուց հեռացավ միակ հասանելի նավով։ Ըստ Փեդերսենի խոսքերի՝ ինքը որոշել է, որ հարձակման պատճառը պետական հեղաշրջումն է Նորվեգիայում, և ինքը՝ որպես կազմակերպության լիդեր, կարող է սպանվել ապստամբների կողմից, որոնց աջակցում էր ոստիկանությունը (Բրեյվիկը ոստիկանի համազգեստ էր հագել)։

Համացանցում հայտնվեցին Փեդերսենին դատապարտող քննարկումներ, սակայն ԶԼՄ-ները փորձում էին միջադեպի վերաբերյալ կարծիք չարտահայտել։ Հարձակման ժամանակ կենդանի մնացածներից մեկը BBC-ի հարցազրույցի ընթացքում հրապարակավ դատապարտել է Փեդերսենին՝ ասելով, որ նա վարվել է ինչպես «իր նավը լքող կապիտանը»։ Փեդերսենը պատասխան հայտարարությունում ասել է, որ կղզուց հեռացել է բնազդաբար։

Հետագա կյանք
------------

2012 թվականի մայիսին Փեդերսենը հայտարարեց, որ մտադիր է առաջադրվել խորհրդարանում։ Նրա թեկնածությանը հավանություն տվեց Նորվեգական բանվորական կուսակցության երիտասարդական թևը։ Սակայն նա չընտրվեց։ Պատճառների թվում նշված է նաև, որ քաղաքը, որտեղ Փեդերսենը ծնվել է, արդեն ներկայացված էր խորհրդարանում։

2012 թվականի սեպտեմբերին Փեդերսենն առաջարկեց վերականգնել Ուտյոյայի ամառային ճամբարը։ Այդ առաջարկությունը հարուցեց հարձակման ժամանակ տուժող կողմի քննադատությունը։ Այսպես, Ուտյոյայում զոհված 19-ամյա երիտասարդի մայրը հայտարարեց, որ այդպիսի մտադրությունները ցույց են տալիս, որ Փեդերսենը չի կարող ստանձնել լիդերի պարտականությունները։ Սեպտեմբերի 25-ին հարձակման ժամանակ կենդանի մնացածներից մոտ 200 հոգի, ինչպես նաև զոհվածների հարազատները, հանրագիր ստորագրեցին վերականգնման դեմ։ 2013 թվականի փետրվարին Փեդերսենը նորից վերադարձավ այդ հարցին՝ հայտարարելով, որ կուսակցությունն ի վերջո որոշել է Ուտյոյայի ճամբարը վերականգնել 2015 թվականին։

2012 թվականի հոկտեմբերին Փեդերսենը վերընտրվեց որպես երիտասարդական թևի առաջնորդ։ 2014 թվականին նրան փոխարինեց Մանի Հուսեյնին։

Փեդերսենը բացահայտ միասեռական է, հանդես է գալիս սեռական փոքրամասնությունների պաշտպանությամբ։

Ծանոթագրություններ
------------------

1. 1 2  Store norske leksikon(նորվ.) — 1978. — ISSN 2464-1480
2. ↑  «Anders Breivik Trial: Survivor Eskil Pedersen Faces Killer For First Time» (անգլերեն). The Huffington Post. 2012 թ․ ապրիլի 17. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 22-ին.
3. ↑  Jakobsen L. B (2010 թ․ հոկտեմբերի 15). «Knepen seier for Pedersen» (նորվեգերեն). Varden. Արխիվացված է օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
4. ↑  «AUF-leder anmelder Tybring-Gjedde» (նորվեգերեն). Норвежская вещательная корпорация. 2011 թ․ մայիսի 26. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
5. ↑  «Christian Tybring-Gjedde refser statsministeren» (նորվեգերեն). TV 2. 2011 թ․ հուլիսի 1. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
6. ↑  Brustad L. (2011 թ․ նոյեմբերի 18). «Breiviks hovedmål: Gro, Jonas og Eskil» (նորվեգերեն). Dagbladet. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
7. 1 2  Lindgren L. (2011 թ․ նոյեմբերի 14). «Eskil Pedersens valg» (նորվեգերեն). Morgenbladet. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
8. ↑  Hauge M. (2011 թ․ օգոստոսի 14). «AUF-leder fryktet statskupp» (նորվեգերեն). Aftenposten. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
9. ↑  Auestad G (2012 թ․ ապրիլի 15). «Snakkar ut om Utøya-flukta til BBC» (նորվեգերեն). Норвежская вещательная корпорация. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին. `{{cite web}}`: Unknown parameter `|coauthors=` ignored (`|author=` suggested) (օգնություն)
10. ↑  Løset K. (2012 թ․ մայիսի 28). «Eskil Pedersen vil på Stortinget» (նորվեգերեն). TV 2. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
11. ↑  Løkkebø L. (2012 թ․ մայիսի 23). «Vil kjempe om tredjeplassen» (նորվեգերեն). Ta. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
12. ↑  Dale K. (2012 թ․ օգոստոսի 30). «Eskil Pedersen skvises ut av Telemark Ap» (նորվեգերեն). Норвежская вещательная корпорация. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
13. ↑  «Utøya-mamma: - Eskil Pedersen må gå av» (նորվեգերեն). Verdens Gang. 2012 թ․ սեպտեմբերի 8. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
14. ↑  Wiik L. (25.09 2012). «Utøya er vårt Auschwitz» (նորվեգերեն). TV 2. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
15. ↑  «Why Norwegian Labour Party youth leader wants to return to massacre site» (անգլերեն). The Globe and Mail. 18.02.2013. Վերցված է 2013 թ․ մայիսի 24-ին.
16. ↑  Kristiansen B. (2012 թ․ հոկտեմբերի 21). «Jo, det er klart det er jævlig» (նորվեգերեն). Dagbladet. Արխիվացված օրիգինալից 2013 թ․ մայիսի 26-ին. Վերցված է 2013 թ․ մայիսի 24-ին.
17. ↑  – Jeg kom ut av skapet da ingen var hjemme

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական |

 |